Πάνος Παπαδόπουλος (1993)

Ο Πάνος Παπαδόπουλος (Αθήνα, 19 Ιουνίου 1993) είναι Έλληνας ηθοποιός.

Έχει συμμετάσχει στο θέατρο, την τηλεόραση και τον κινηματογράφο.

Είναι αριστούχος απόφοιτος της Δραματικής Σχολής του Εθνικού Θεάτρου,  ενώ σπούδασε Γερμανική Γλώσσα και Φιλολογία στο Καποδιστριακό Πανεπιστήμιο Αθηνών.

Το 2018 υπήρξε υποψήφιος για το θεατρικό Βραβείο Χορν με την ερμηνεία του ως Βατλέν στο Έξυπνο Πουλί του Ζωρζ Φεντώ, σε σκηνοθεσία Μάνου Βαβαδάκη και Γιώργου Κατσή. 

Παράλληλα με την πορεία του ως ηθοποιός, έχει γράψει και σκηνοθετήσει για τον κινηματογράφο, ενώ διασκεύασε κείμενα και για το θέατρο.

Φιλμογραφία

Τηλεόραση

Κινηματογράφος 
Το 2015, δραστηριοποιείται με τη συγγραφή, τη σκηνοθεσία και την ερμηνεία του στη μικρού μήκους ταινία "Θα 'ταν ωραία να την έλεγαν Νεφέλη".  Ακολούθησε η συμμετοχή του στο φεστιβαλικό "Park" της Σοφίας Εξάρχου (υποψηφιότητα Β' ανδρικού ρόλου ως ensemble, στα βραβεία της Ελληνικής Ακαδημίας Κινηματογράφου),  και στην σπονδυλωτή ανθολογία τρόμου "The Field Guide to Evil",  που έκανε παγκόσμια πρεμιέρα στο Φεστιβάλ SXSW στο Όστιν του Τέξας. Στην ταινία συμμετείχαν οκτώ σκηνοθέτες από διαφορετικές χώρες του κόσμου. Το 2019, γράφει και πρωταγωνιστεί στο "Δεν ακούμε τα τραγούδια"  του Τάκη Παπαναστασίου. Η ταινία προβλήθηκε στο Φεστιβάλ Κινηματογράφου Θεσσαλονίκης, αποσπώντας τρεις υποψηφιότητες για τα βραβεία Greek Film Centre Award, Mermaid Award και Youth Jury Award. Δύο χρόνια αργότερα συνεργάζεται ξανά με τον Τάκη Παπαναστασίου, πρωταγωνιστώντας στο "Εκείνοι τα ήξερε όλα", (Φεστιβάλ Κινηματογράφου Θεσσαλονίκης).

Θέατρο 
Από το 2016 εργάζεται ανελλιπώς στο θέατρο για το ανέβασμα κλασικών κυρίως κειμένων. Έχει συνεργαστεί με σκηνοθέτες όπως ο Νίκος Καραθάνος, η Λένα Κιτσοπούλου, ο Δημήτρης Καραντζάς, ο Άρης Μπινιάρης, ο Γιώργος Παπαγεωργίου, ο Δημήτρης Λιγνάδης, ο Γιάννης Κακλέας κ.α., με οργανισμούς όπως το Εθνικό Θέατρο, το Φεστιβάλ Αθηνών και Επιδαύρου, τη Στέγη Ιδρύματος Ωνάση, το Δημοτικό Θέατρο Πειραιά, το Κρατικό Θέατρο Βορείου Ελλάδος και το Θέατρο του Νέου Κόσμου.  Μεταξύ άλλων έχει υποδυθεί τους ομώνυμους ρόλους στα έργα: "Πέερ Γκυντ", "Ο Επιθεωρητής", "Βικτώρ, ή τα παιδιά στην εξουσία", "Μπαίνει η Δεσποινίς Μαργαρίτα" και "Φράνκενσταϊν – Ο χαμένος παράδεισος". Το 2018 διακρίθηκε για την ερμηνεία του στο "Έξυπνο Πουλί" του Ζωρζ Φεντώ, κερδίζοντας μια υποψηφιότητα για το θεατρικό Βραβείο Χορν.  Ανέλαβε τις διασκευές για τις παραστάσεις: "Ο Επιθεωρητής" και "Μπαίνει η Δεσποινίς Μαργαρίτα", ενώ το 2019 σκηνοθέτησε μαζί με τη Νάνσυ Μπούκλη το "Γελώντας Άγρια" του Κρίστοφερ Ντουράνγκ στο Θέατρο του Νέου Κόσμου.

Παραπομπές 

Έλληνες άνδρες ηθοποιοί κινηματογράφου
Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου